《登君山次韵四章 其二》
明代·黄廷用

层峰高不碍人游，极目增波逐海流。谢氏东山誇后乐，范公廊海抱先忧。

怀思故国知何处，指点前村是某丘。江鸟欺人烟树晚，时时飞下傍渔舟。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。